# Bilag 1 – Kravspecifikation

Tilbudsgiver skal udfylde dette dokument (eller særskilt dokument) med beskrivelse af hvordan de enkelte krav opfyldes.

Manglende opfyldelse af et krav indebærer ikke, at tilbuddet er ikkeforskriftsmæssigt, men graden af opfyldelse og/eller måden for opfyldelse af de enkelte krav nedenfor vil indgå i tilbudsevalueringen, jf. Udbudsbetingelsernes afsnit 4 – Tildelingskriterium og evaluering.

**Ordregivers Ydelsesbeskrivelse**

Ordregiver ønsker at indgå et tæt samarbejde/partnerskab med en Tilbudsgiver, som kan supplere og øge Ordregivers kapacitet til at gennemføre digitaliseringsprojekter jf. Ordregivers vedtagne Digitaliseringsstrategi.

Tilbudsgiver skal kunne levere forskellige konsulentprofiler til at indgå i Ordregivers projektteams sammen med Ordregives egne medarbejdere, så Ordregiver opnår en ressourcefleksibilitet ”på toppen af” Ordregivers fastansatte medarbejdere.

Elementerne i ressourcefleksibilitet er således:

* Tilbudsgivers evne til at levere dygtige og erfarne konsulenter, udtrykt gennem "**Kompetencer, metoder og værktøjer**".
* De leverede konsulenters evne til hurtigt og effektivt at opnå tilstrækkelig viden og forståelse for Ordregivers forretning og teknologi, udtrykt gennem den tilbudte ”**Leveranceevne**”.

Ordregiver er meget opmærksom på udfordringerne ved at anvende ekstern arbejdskraft, særlig i forbindelse med opstart af nye konsulenter, hvor oplæring i Ordregivers forretning og infrastruktur samt standarder og best-practice kan udgøre et uforholdsmæssigt stort tidsforbrug. Ordregiver opfordrer derfor Tilbudsgiver til at tilbyde de bedste, innovative samarbejdsformer og processer til sikring af en hurtig og effektiv skalering af ressourcer til bemanding af Ordregivers projekter.

**Ordregivers teknologiske infrastruktur og udviklingsplatforme**

Konsulenterne skal være uddannede i og erfarne med Ordregivers specifikke teknologiske platforme og værktøjer som beskrevet nedenfor.

**Integrationsplatforme**

Ordregivers integrationsplatforme er baseret på hhv:

* Oracle SOA Suite og Oracle Service Bus.

Oracle Service Bus anvendes i øjeblikket hovedsageligt til udstilling af services (inkl. sikkerhed), transformationer og routing til andre systemer.

Oracle SOA Suite anvendes hovedsageligt til udvikling af DB-adapter, AQ-adapter (publisher/subscriber) til en generel Event-mekanisme og til orkestrering af mere komplicerede workflows.

Endvidere anvendes følgende produkter / frameworks:

* + SOAU UI til opbygning af test-cases
  + Bamboo til automatisk afvikling af test-case
  + Alt efter system der integreres til, anvendes .net, java og PLSQL

Platformen er under udfasning, og der laves ikke nyudvikling på den. Der kan være tale om fejlrettelser, forvaltning og driftsstøtteopgaver

* Azure Integration Services

Denne platform er AU’s fremadrettede strategiske platform. Der anvendes .NET udvikling sammen med en række Azure (serverless) services, herunder API-manager, Event-HUB, Servicebus m.fl.

**Webplatformen**

Ordregivers webplatform er baseret på en række forskellige teknologier, frameworks og komponenter. Væsentlige elementer heri er:

* .NET baserede komponenter udviklet i C# (nyudvikling). Udvikling og drift i Azure baseret på anerkendte frameworks
* Cold Fusion komponenter (Java) (under udfasning)
* TYPO3 CMS

**Blanket / Workflow**

Ordregiver anvender Microsoft Power Apps og andre relaterede teknologier til at udvikle blanketter og workflow

**Generelt om teknologiske infrastruktur og udviklingsplatforme**

Ordregiver anvender en lang række forskellige systemer, mange er integrerede via Azure AD og integrationsplatformene. Mange standardsystemer leveres som SaaS af vores leverandører.

Microsoft teknologier og services har et stort foot-print hos AU, herunder O365, M365, Teams m.fl.

## Kompetencer, metoder og værktøjer

Tilbudsgiver skal give en beskrivelse af de ”Kompetencer samt metoder og værktøjer” som tilbydes for ydelsesområderne.

Tilbudsgiver skal for hvert ydelsesområde beskrive, hvordan Tilbudsgiver ved konkrete opgaver under hvert ydelsesområde vil sikre, at opgaverne bemandes med relevante kompetencer, og at disse kompetencer på en egnet og effektiv måde nyttiggøres i opgaveløsningen. Beskrivelsen bedes endvidere redegøre for de metoder og værktøjer, der vil kunne anvendes ved løsningen af de konkrete opgaver.

Det vægter positivt i jo højere grad, at

* Beskrivelsen demonstrerer, at Tilbudsgiver er i stand til at sikre bemanding af en opgave med relevante kompetencer, og at disse nyttiggøres på en god og effektiv måde ved levering af ydelser indenfor det pågældende ydelsesområde.
* Beskrivelsen sandsynliggør, at Tilbudsgivers kompetencer opretholdes og opkvalificeres i hele Rammeaftalens løbetid.
* Beskrivelsen demonstrerer Tilbudsgivers evne til at nyttiggøre metoder og værktøjer, som er velegnede til løsning af mangfoldigheden af ydelser inden for det enkelte ydelsesområde.
* Beskrivelsen sandsynliggør, at Tilbudsgivers metoder og værktøjer løbende vil blive effektivt ajourført og forankret hos Tilbudsgiver i hele Rammeaftalens løbetid.

Den samlede besvarelse må maksimalt udgøre 12 normalsider af 2400 tegn med mellemrum (i alt 28.800 tegn med mellemrum). Overskridelse af grænsen medfører ikke at tilbuddet anses som værende ikkeforskriftsmæssigt, men Ordregiver ser bort fra de tegn som ligger udover grænsen, hvilket kan have betydning for den samlede evaluering.

|  |  |
| --- | --- |
| **Beskrivelse af ydelsesområderne:** (maksimalt 28.800 tegn med mellemrum) | |
| Ydelsesområde | Beskrivelse |
| Generel  Beskrivelse | Tilbudsgiver kan her give en generel beskrivelse af hvordan kriteriet opfyldes. |
| Tilbudsgivers  Besvarelse: |  |
| Projekt- og programledelse | Ledelse af tekniske og/eller organisatoriske projekter. IT-projekter følger AU's standard projektmodel (Statens projektmodel). Håndtering af interessenter og leverandører. Der anvendes agile elementer, scrum/kanban m.fl. |
|  |
|  |
|  |
| Tilbudsgivers besvarelse: |  |  |
| Databehandling | Projekt- og driftsstøtteopgaver indenfor data-management, konverteringsopgaver, databaseadministration, forskningsdata, datawarehousing, filhåndtering og andre dataintensive aktiviteter |  |
|  |
|  |
|  |
| Tilbudsgivers besvarelse: |  |  |
| Infrastruktur og hardware | Projekt- og driftsstøtteopgaver indenfor WM-ware, Oracle Exa., Cloud (Azure/AWS) |  |
|  |
|  |
|  |
| Tilbudsgivers besvarelse: |  |  |
| Test | Opgaver indenfor test (testmanagement, testkoordination, udførelse af test / automatisering |  |
|  |
|  |
|  |
| Tilbudsgivers besvarelse: |  |  |
| Udvikling af ny funktionalitet og tilpasning af eksisterende | Projekt- og driftsstøtte (DEV-OPS) af udviklingsopgaver på Ordregivers tekniske platforme. Udviklingsopgaver (forskerstøtte - databaser, portaler etc.) |  |
|  |
|  |
|  |
| Tilbudsgivers besvarelse: |  |  |
| It-systemdrift | Opgaver indenfor driftsstøtte, overvågning, fejlhåndtering, automatisering (on-premise / cloud) |  |
|  |
|  |
|  |
| Tilbudsgivers besvarelse: |  |  |
| Forretningsbehov, business case og gevinstrealisering | Analyseopgaver indenfor kravspecifikation, proceskortlægning og -optimering, datamodellering, integrationsmodellering, estimering, business-case, gevinstidentifikation og -estimering, projektinitieringsdokumenter |  |
|  |
|  |
|  |
| Tilbudsgivers besvarelse: |  |  |
| It-sikkerhed, business continuity og it-compliance | Opgaver indenfor organisatoriske og tekniske sikkerhedsforanstaltninger. |  |
|  |
|  |
|  |
| Tilbudsgivers besvarelse: |  |  |
| It-arkitektur | Analyse og dokumentation af arkitektur (Enterprise / solution). Analyse og design af integrationer. Implementering af ny teknologi (IOT, AI). Løsningsarkitektur, nedbrydning og estimering. Standarder og best-practice dokumentation og implementering. |  |
|  |
|  |
|  |
| Tilbudsgivers besvarelse: |  |  |
| Rådgivning om softwarelicenser | Analyse og rådgivning omkring anskaffelse og styring/optimering af softwarelicenser. Udnyttelse af rammeaftaler, rabatter mm. |  |
| Tilbudsgivers besvarelse: |  |  |

## Leveranceevne

Ordregiver ønsker en Tilbudsgiver som en ressourcefleksibilitet, som kan supplere og øge Ordregivers kapacitet ved behov. For vurdering af Tilbudsgivers evne til at opfylde dette behov, bedes Tilbudsgiver beskrive:

* Den tilbudte samarbejdsproces inden for rammerne af Ordregivers planlægningsproces og samarbejdsorganisationen jf. Aftalen, afsnit 27 – Samarbejdet mellem Kunden og Leverandøren, samt under hensyntagen til Ordregivers ønsker som angivet i ovenstående Ydelsesbeskrivelse.
* Der ønskes endvidere en beskrivelse af tiltag til sikring af, at de tilbudte konsulenter bedst muligt integreres i Ordregivers organisation såvel fagligt som socialt.
* Der ønskes herunder også en beskrivelse af håndteringen af afløsning i tilfælde af sygdom/andet forfald med mindst muligt tab at tid og viden.
* Tilbudsgiver skal sikre, at Konsulenter leveret på Aftalen er bekendt med Ordregivers forretning, organisation og øvrige forudsætninger for at kunne indgå i teams på lige fod med Ordregivers egne konsulenter.

Det vægter positivt, at beskrivelsen sandsynliggør at

* Tilbudsgivers tilbudte samarbejdsorganisation og samarbejdsprocesser sandsynliggør, at Tilbudsgiver kan tilbyde de bedste og mest innovative samarbejdsformer og processer.

Den samlede besvarelse må maksimalt udgøre 5 normalsider af 2400 tegn med mellemrum (i alt 12.000 tegn med mellemrum). Overskridelse af grænsen medfører ikke at tilbuddet anses som værende ikkeforskriftsmæssigt, men Ordregiver ser bort fra de tegn som ligger udover grænsen, hvilket kan have betydning for den samlede evaluering.

|  |
| --- |
| **Tilbudsgivers besvarelse:** (maksimalt 12.000 tegn med mellemrum) |
|  |